CELEX: 51996PC0591
Language: el
Date: 1996-11-14
Title: ΤΡΟΠΟΠΟΙΗΜΕΝΗ ΠΡΟΤΑΣΗ ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τη θέσπιση ενός τρίτου πολυετούς προγράμματος για τις μικρομεσαίες επιχειρήσεις (ΜΜΕ) στην Ευρωπαϊκή Ένωση (1997-2000) - "ΜΕΓΙΣΤΟΠΟΙΗΣΗ ΚΑΙ ΠΛΗΡΗΣ ΕΚΜΕΤΑΛΛΕΥΣΗ ΤΟΥ ΔΥΝΑΜΙΚΟΥ ΤΩΝ ΕΥΡΩΠΑΪΚΩΝ ΜΜΕ ΓΙΑ ΤΗΝ ΑΠΑΣΧΟΛΗΣΗ, ΤΗΝ ΑΝΑΠΤΥΞΗ ΚΑΙ ΤΗΝ ΑΝΤΑΓΩΝΙΣΤΙΚΟΤΗΤΑ"

Avis juridique important

|

51996PC0591

ΤΡΟΠΟΠΟΙΗΜΕΝΗ ΠΡΟΤΑΣΗ ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τη θέσπιση ενός τρίτου πολυετούς προγράμματος για τις μικρομεσαίες επιχειρήσεις (ΜΜΕ) στην Ευρωπαϊκή Ένωση (1997-2000) - "ΜΕΓΙΣΤΟΠΟΙΗΣΗ ΚΑΙ ΠΛΗΡΗΣ ΕΚΜΕΤΑΛΛΕΥΣΗ ΤΟΥ ΔΥΝΑΜΙΚΟΥ ΤΩΝ ΕΥΡΩΠΑΪΚΩΝ ΜΜΕ ΓΙΑ ΤΗΝ ΑΠΑΣΧΟΛΗΣΗ, ΤΗΝ ΑΝΑΠΤΥΞΗ ΚΑΙ ΤΗΝ ΑΝΤΑΓΩΝΙΣΤΙΚΟΤΗΤΑ"  /* COM/96/0591 ΤΕΛΙΚΟ - CNS 96/0087 */  

Επίσημη Εφημερίδα αριθ. C 061 της 27/02/1997 σ. 0018

Τροποποιημένη πρόταση απόφασης του Συμβουλίου για τη θέσπιση ενός τρίτου πολυετούς προγράμματος για τις μικρές και μεσαίες επιχειρήσεις (ΜΜΕ) στην Ευρωπαϊκή Ένωση (1997-2000) (1) (97/C 61/04) (Κείμενο που παρουσιάζει ενδιαφέρον για τον ΕΟΧ) COM(96) 591 τελικό - 96/0087(CNS)(Υποβλήθηκε από την Επιτροπή σύμφωνα με το άρθρο 189 Α παράγραφος 2 της συνθήκης ΕΚ στις 14 Νοεμβρίου 1996)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130,την πρόταση της Επιτροπής,τη γνώμη του Ευρωπαϊκού Κοινοβουλίου,τη γνώμη της Οικονομικής και Κοινωνικής Επιτροπής,τη γνώμη της Επιτροπής των Περιφερειών,Εκτιμώντας:(1) ότι, στις 14 Ιουνίου 1993, το Συμβούλιο εξέδωσε την απόφαση 93/379/ΕΟΚ σχετικά με πολυετές πρόγραμμα κοινοτικών δράσεων για την περαιτέρω ενίσχυση των τομέων προτεραιότητας και την εξασφάλιση της συνέχειας και παγίωσης της πολιτικής υπέρ των επιχειρήσεων, και ιδίως των μικρών και μεσαίων (ΜΜΕ), στην Κοινότητα (2).(2) ότι, στο πνεύμα της Λευκής Βίβλου της για την ανάπτυξη, την ανταγωνιστικότητα και την απασχόληση, η Επιτροπή εξέδωσε, στις 3 Ιουνίου 1994, ανακοίνωση σχετικά με την εφαρμογή ενός ολοκληρωμένου προγράμματος υπέρ των ΜΜΕ και της βιοτεχνίας (3).(3) ότι, στις 29 Νοεμβρίου 1995, η Επιτροπή εξέδωσε έκθεση με τίτλο «οι ΜΜΕ: μια δυναμική πηγή απασχόλησης, ανάπτυξης και ανταγωνιστικότητας στην Ευρωπαϊκή Ένωση», στην οποία ζητά την εφαρμογή μιας περισσότερο φιλόδοξης πολιτικής υπέρ των επιχειρήσεων, κατά τρόπον ώστε να αξιοποιηθεί πλήρως το δυναμικό των ευρωπαϊκών επιχειρήσεων από πλευράς απασχόλησης, ανάπτυξης και αναγωνιστικότητας (4).(3α) ότι οι ΜΜΕ συμβάλλουν αποφασιστικά στην προσήλωση των εμπορικών και βιομηχανικών κύκλων στην Ευρωπαϊκή Ένωση και, ως εκ τούτου, καταπολεμούν το φαινόμενο της μεταφοράς των επιχειρήσεων σε τρίτες χώρες 7 ότι ο ρόλος των ΜΜΕ είναι επίσης αποφασιστικός στο κοινωνικό επίπεδο, κυρίως με τη δημιουργία προσωπικής σχέσης με την πελατεία και με τους συνεργάτες, και ότι δεν πρέπει να υποτιμάται τόσο η παρουσία των επιχειρήσεων αυτών σε αγροτικές περιοχές όσο και η δυνατότητα αυτοαπασχόλησης που πολλές από τις επιχειρήσεις αυτές προσφέρουν σε γυναίκες και άνδρες εργαζόμενους 7(4) ότι, στις 16 Δεκεμβρίου 1995, το Ευρωπαϊκό Συμβούλιο της Μαδρίτης κάλεσε την Επιτροπή να υλοποιήσει τους στόχους της έκθεσης της Μαδρίτης για τις ΜΜΕ στα πλαίσια ενός νέου ολοκληρωμένου προγράμματος υπέρ των ΜΜΕ και της βιοτεχνίας 7(5) ότι το νέο ολοκληρωμένο πρόγραμμα υπέρ των ΜΜΕ (5) αποσκοπεί στην παρουσίαση της συνολικής κοινοτικής πολιτικής υπέρ των επιχειρήσεων 7(6) ότι η παρούσα απόφαση περιορίζεται στην παροχή της νομικής και δημοσιονομικής βάσης για την εφαρμογή των ειδικών συμπληρωματικών μέτρων τα οποία δεν υπάγονται σε άλλες κοινοτικές πολιτικές 7(6α) ότι το παρόν πολυετές πρόγραμμα θα πρέπει να εφαρμοστεί σύμφωνα με την αρχή της επικουρικότητας 7 ότι αυτό δεν πρέπει να εμποδίζει τις ΜΜΕ που δεν ασκούν διασυνοριακές δραστηριότητες να τυγχάνουν συνδρομής για την αντιμετώπιση των διαρθρωτικών τους αδυναμιών 7(7) ότι η Επιτροπή υπέβαλε στο Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών εξωτερική έκθεση αξιολόγησης σχετικά με την εφαρμογή του τρέχοντος πολυετούς προγράμματος, σύμφωνα με το άρθρο 5 της απόφασης 93/379/ΕΟΚ 7(8) ότι η Επιτροπή υπέβαλε στο Συμβούλιο κατά την τελευταία τριετία σειρά ανακοινώσεων σχετικά με τα μέτρα που σχετίζονται με την απόφαση αυτή [π.χ., έκθεση για τη μελλοντική λειτουργία των δικτύων πληροφόρησης και συνεργασίας (6) και έκθεση σχετικά με τη βιοτεχνία και τις μικρές επιχειρήσεις (7)] 7(9) ότι η παρούσα απόφαση απευθύνεται ιδιαίτερα στις ΜΜΕ (8), ανεξαρτήτως του τομέα, της νομικής δομής και της γεωγραφικής θέσης τους, και προβλέπει ειδικές δράσεις για τη βιοτεχνία και τις επιχειρήσεις του εμπορίου και της διανομής 7(10) ότι τα μέτρα που εκτίθενται στην παρούσα απόφαση αποσκοπούν:- στην ενθάρρυνση της δημιουργίας ενός περιβάλλοντος που να ευνοεί την ανάπτυξη των ΜΜΕ σε όλη την Ευρωπαϊκή Ένωση,- στη βελτίωση της ολοκλήρωσης και της οργάνωσης των ΜΜΕ, και ιδιαίτερα των μικρών επιχειρήσεων και των βιοτεχνιών, στην ενιαία αγορά,- στην αύξηση της ανταγωνιστικότητας των ευρωπαϊκών ΜΜΕ και στην ενθάρρυνση της ευρωπαϊκής και διεθνούς εξάπλωσής τους 7(11) ότι η διαχείριση των δράσεων που θα αναληφθούν στον τομέα της διεθνικής τεχνολογικής ανάπτυξης θα γίνεται από κοινού με το κοινοτικό πρόγραμμα Ε& ΤΑ, τηρουμένων των σχετικών διαδικασιών λήψης αποφάσεων 7(12) ότι το δεύτερο πρόγραμμα λήγει στις 31 Δεκεμβρίου 1996, ενώ οι λόγοι που οδήγησαν στη θέσπισή του εξακολουθούν να υπάρχουν, τουλάχιστον για το προβλέψιμο μέλλον 7(13) ότι πρέπει, επομένως, να θεσπιστεί ένα τρίτο πρόγραμμα τετραετούς διάρκειας και να διατεθούν οι απαραίτητοι πόροι για την επίτευξη των στόχων του 7(14) ότι ελήφθη υπόψη η εξωτερική έκθεση αξιολόγησης της εφαρμογής του τρέχοντος πολυετούς προγράμματος 7(14α) ότι οι διάφορες οργανώσεις ΜΜΕ έχουν κληθεί να γνωμοδοτήσουν σχετικά με το πολυετές πρόγραμμα και θα κληθούν να γνωμοδοτήσουν εκ νέου σχετικά με την εφαρμογή του 7(15) ότι η συνθήκη δεν προβλέπει, για την έκδοση της παρούσας απόφασης, άλλες εξουσίες πέραν εκείνων του άρθρου 130,ΑΠΟΦΑΣΙΖΕΙ:Άρθρο 1 Θεσπίζεται με την παρούσα απόφαση για περίοδο τεσσάρων ετών, από 1ης Ιανουαρίου 1997, ένα πρόγραμμα για μια κοινοτική πολιτική υπέρ των μικρών και μεσαίων επιχειρήσεων (ΜΜΕ).Άρθρο 2 Το αναφερόμενο στο άρθρο 1 πρόγραμμα, που περιλαμβάνει τα μέτρα τα οποία αναφέρονται στο συνημμένο παράρτημα, επιδιώκει τους ακόλουθους στόχους:1. Απλούστευση και βελτίωση του διοικητικού και κανονιστικού περιβάλλοντος των επιχειρήσεων:- εξασφάλιση της συνεκτίμησης των συμφερόντων των ΜΜΕ στις διάφορες κοινοτικές πρωτοβουλίες και πολιτικές,- απλούστευση και βελτίωση της κοινοτικής νομοθεσίας,- βελτίωση της διαφάνειας και της διάδοσης αποτελεσματικών πρακτικών για την απλούστευση και τη βελτίωση του διοικητικού και κανονιστικού περιβάλλοντος,- βελτίωση του πλαισίου για τη διενέργεια διεθνικών συναλλαγών εκ μέρους των ΜΜΕ.2. Βελτίωση του χρηματοοικονομικού περιβάλλοντος των επιχειρήσεων:- βελτίωση της πρόσβασης σε δανειακούς χρηματοδοτικούς πόρους,- ενίσχυση των προσπαθειών για τη μείωση των προβλημάτων που δημιουργούν οι καθυστερήσεις πληρωμών,- διευκόλυνση της ανάπτυξης ειδικών χρηματοοικονομικών μέσων,- τόνωση της ανάπτυξης κεφαλαιαγορών για ταχέως αναπτυσσόμενες ΜΜΕ.3. Παροχή υποστήριξης στις ΜΜΕ προκειμένου να δώσουν ευρωπαϊκό και διεθνή προσανατολισμό στις στρατηγικές τους, ιδίως μέσω της παροχής καλύτερων υπηρεσιών πληροφόρησης:- ανάπτυξη υπηρεσιών πληροφόρησης και βελτίωση της προσαρμογής τους στις ανάγκες των επιχειρήσεων, ιδιαίτερα μέσω της ανάπτυξης μιας εταιρικής σχέσης με τις υπάρχουσες αναγνωρισμένες επαγγελματικές οργανώσεις ενίσχυσης των ΜΜΕ και της βιοτεχνίας,- καλύτερη προβολή των δράσεων της πολιτικής υπέρ των ΜΜΕ,- προώθηση της συνεργασίας μέσω δικτύων αναζήτησης επιχειρηματικών εταίρων,- προώθηση της ανάπτυξης άμεσων επαφών μέσω προγραμμάτων συνεργασίας,- ανάπτυξη σχέσεων συνεργασίας στα πλαίσια συμβάσεων υπεργολαβίας,- ενθάρρυνση της ανάπτυξης του κεφαλαίου επιχειρηματικού κινδύνου και της πρόσβασης σε αυτό,- προώθηση της πρόσβασης σε νέες αγορές και της διεθνούς εξάπλωσης των ΜΜΕ.4. Ενίσχυση της ανταγωνιστικότητας των ΜΜΕ και βελτίωση της πρόσβασής τους στην ενέργεια, την καινοτομία και την κατάρτιση:- αύξηση του καινοτομικού δυναμικού των ΜΜΕ,- τόνωση της κατάρτισης σε θέματα διοίκησης επιχειρήσεων,- ενίσχυση της παροχής συμβουλευτικής βοήθειας προς τις ΜΜΕ,- προσαρμογή στις περιβαλλοντικές απαιτήσεις.5. Προώθηση της επιχειρηματικής πρωτοβουλίας και υποστήριξη ειδικών ομάδων-στόχων:- «επιχειρηματική κουλτούρα» και επιχειρηματική πρωτοβουλία (επιχειρηματικό πνεύμα),- βιοτεχνικές, πολύ μικρές και μικρές επιχειρήσεις,- επιχειρήσεις του εμπορίου και της διανομής,- ενίσχυση των προσπαθειών να περιλάβουν τα εκπαιδευτικά ιδρύματα τη διοίκηση επιχειρήσεων στα εκπαιδευτικά τους προγράμματα,- γυναίκες και νεαροί επιχειρηματίες 7 επιχειρήσεις που ανήκουν σε μειονότητες.Χάραξη πολιτικής και βελτίωση των γνώσεων για τις ΜΜΕ.Τόσο κατά τον καθορισμό των συγκεκριμένων μέτρων προς εφαρμογή του παρόντος προγράμματος όσο και κατά την αξιολόγηση αυτών θα πρέπει, αν παραστεί ανάγκη, να καθορίζεται, ανά μέτρο, η ομάδα-στόχος σε συνδυασμό με το μέγεθος της επιχείρησης.Άρθρο 3 1. Για την επίτευξη των στόχων που αναφέρονται στα άρθρα 1 και 2, η Επιτροπή λαμβάνει τα απαραίτητα μέτρα, εφόσον αυτά δεν μπορούν να υλοποιηθούν καλύτερα σε επίπεδο κρατών μελών, λαμβάνοντας υπόψη τα αποτελέσματα κάθε ειδικής έκθεσης αξιολόγησης.2. Με τη διαδικασία του άρθρου 4 θεσπίζονται μέτρα που αφορούν:- την έγκριση, πειραματική εφαρμογή ή επέκταση των απαραίτητων σχεδίων που εκπονούνται κατ' εφαρμογή της παρούσας απόφασης,- τον καθορισμό του περιεχομένου, του χρονοδιαγράμματος και της χρηματοδοτικής συνδρομής για τα μέτρα και τις προσκλήσεις υποβολής προτάσεων,- την περιοδική αξιολόγηση των αποτελεσμάτων του κάθε σχεδίου, σύμφωνα με τα χρονοδιαγράμματα που προβλέπονται στα ειδικά προγράμματα.3. Η επιτροπή που αναφέρεται στο άρθρο 4 μπορεί να εξετάσει οποιοδήποτε άλλο θέμα σχετικό με το πρόγραμμα.Άρθρο 4 1. Η Επιτροπή επικουρείται από επιτροπή συμβουλευτικού χαρακτήρα, που απαρτίζεται από αντιπροσώπους των κρατών μελών και της οποίας προεδρεύει ο αντιπρόσωπος της Επιτροπής.2. Ο αντιπρόσωπος της Επιτροπής υποβάλλει στην εν λόγω επιτροπή σχέδιο των προς λήψη μέτρων. Η επιτροπή διατυπώνει τη γνώμη της για το σχέδιο αυτό εντός προθεσμίας που μπορεί να ορίσει ο πρόεδρος ανάλογα με τον επείγοντα χαρακτήρα του θέματος, προβαίνοντας, εφόσον χρειάζεται, σε ψηφοφορία.3. Η γνώμη της επιτροπής εγγράφεται στα πρακτικά 7 επιπλέον, κάθε κράτος μέλος δικαιούται να ζητήσει την αναφορά της άποψής του στα πρακτικά.4. Η Επιτροπή λαμβάνει στο μεγαλύτερο δυνατό βαθμό υπόψη της τη γνώμη της επιτροπής, την οποία και ενημερώνει για τον τρόπο με τον οποίο έλαβε υπόψη τη γνώμη της.Άρθρο 5 1. Η Επιτροπή υποβάλλει στην επιτροπή που αναφέρεται στο άρθρο 4 ετήσιες εκθέσεις για την εφαρμογή της παρούσας απόφασης.2. Η Επιτροπή υποβάλλει σε τακτική βάση στο Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών έκθεση σχετικά με την πρόοδο που επιτελείται όσον αφορά την ένταξη της διάστασης ΜΜΕ σε όλες τις κοινοτικές πολιτικές και προγράμματα.Άρθρο 6 Η Επιτροπή υποβάλλει στο Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών, το αργότερο έως το τέλος Μαρτίου του έτους 2000, εξωτερική έκθεση αξιολόγησης σχετικά με την εφαρμογή της παρούσας απόφασης, περιλαμβανομένης αξιολόγησης για τη σχέση κόστους-αποτελεσματικότητας, καθώς και τις προτάσεις που κρίνει αναγκαίες σύμφωνα με την αξιολόγηση αυτή.Άρθρο 7 1. Στο παρόν πρόγραμμα μπορούν να συμμετάσχουν οι συνδεδεμένες χώρες της Κεντρικής και Ανατολικής Ευρώπης, με τους όρους που καθορίζονται στα πρόσθετα πρωτόκολλα των συμφωνιών σύνδεσης που θα συναφθούν με τις χώρες αυτές σχετικά με τη συμμετοχή στα κοινοτικά προγράμματα.2. Στο παρόν πρόγραμμα μπορούν να συμμετάσχουν η Κύπρος και η Μάλτα με βάση πρόσθετες πιστώσεις και με τους ίδιους κανόνες που ισχύουν για τις χώρες ΕΖΕΣ, σύμφωνα με τις διαδικασίες που θα συμφωνηθούν με τις εν λόγω χώρες.Άρθρο 8 1. Η παρούσα απόφαση αρχίζει να ισχύει την 1η Ιανουαρίου 1997 και καλύπτει την περίοδο έως τις 31 Δεκεμβρίου 2000.2. Η αρμόδια για τον προϋπολογισμό αρχή καθορίζει τις πιστώσεις που διατίθενται για κάθε οικονομικό έτος, λαμβάνοντας υπόψη τις αρχές καλής διαχείρισης που αναφέρονται στο άρθρο 2 του δημοσιονομικού κανονισμού ο οποίος ισχύει για το γενικό προϋπολογισμό των Ευρωπαϊκών Κοινοτήτων.Άρθρο 9 Η παρούσα απόφαση αντικαθιστά, μόλις τεθεί σε εφαρμογή, την απόφαση 93/379/ΕΟΚ.(1) ΕΕ αριθ. C 156 της 31. 5. 1996, σ. 5.(2) ΕΕ αριθ. L 161 της 2. 7. 1993, σ. 68.(3) COM(94) 207 τελικό της 3. 6. 1994.(4) CSE(95) 2087.(5) COM(95) 435 τελικό της 5. 12. 1995.(6) COM(95) 502 τελικό της 26. 10. 1995.(7) Όπως ορίζονται στο σχέδιο ανακοίνωσης του 1995 της Επιτροπής σχετικά με τον ορισμό των ΜΜΕ (έγγραφο C 96/261).ΠΑΡΑΡΤΗΜΑ ΜΕΤΡΑ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 2 Α. ΑΠΛΟΥΣΤΕΥΣΗ ΚΑΙ ΒΕΛΤΙΩΣΗ ΤΟΥ ΔΙΟΙΚΗΤΙΚΟΥ ΚΑΙ ΚΑΝΟΝΙΣΤΙΚΟΥ ΠΕΡΙΒΑΛΛΟΝΤΟΣ ΤΩΝ ΕΠΙΧΕΙΡΗΣΕΩΝΑ.1. Εξασφάλιση της συνεκτίμησης των συμφερόντων των ΜΜΕ στις διάφορες κοινοτικές πρωτοβουλίες και πολιτικέςΈνταξη της διάστασης ΜΜΕ στη διαδικασία χάραξης των κοινοτικών πολιτικών. Προώθηση του συντονισμού των κοινοτικών δράσεων υπέρ των ΜΜΕ, πράγμα που θα δώσει τη δυνατότητα στις επιχειρήσεις αυτές να συμμετέχουν πλήρως σε όλες τις κοινοτικές δράσεις και προγράμματα, περιλαμβανομένων των διαρθρωτικών ταμείων, των προγραμμάτων Ε& ΤΑ και των προγραμμάτων στον τομέα του περιβάλλοντος.Α.2. Απλούστευση και βελτίωση της κοινοτικής νομοθεσίαςΕφαρμογή δράσεων για την αποφυγή και τη μείωση των μη αναγκαίων διοικητικών επιβαρύνσεων και των δαπανών συμμόρφωσης με την κοινοτική νομοθεσία, στοιχείων που αποτελούν ανασταλτικούς παράγοντες για τη δημιουργία και την ανάπτυξη των επιχειρήσεων, και ιδίως των ΜΜΕ. Η επίτευξη του στόχου αυτού θα γίνει μέσω της εφαρμογής μιας ρεαλιστικής μεθοδολογίας για την αξιολόγηση του αντικτύπου των νομοθετικών προτάσεων (περιλαμβανομένης της χρήσης ενός βελτιωμένου συστήματος αξιολόγησης επιχειρηματικού αντικτύπου και της πραγματοποίησης αναλύσεων κόστους - οφέλους, όταν χρειάζεται).Α.3. Βελτίωση της διαφάνειας και της διάδοσης αποτελεσματικών πρακτικών για την απλούστευση και τη βελτίωση του διοικητικού και κανονιστικού περιβάλλοντοςΕφαρμογή δράσεων για την προώθηση της διάδοσης αποτελεσματικών πρακτικών, ιδίως στον τομέα της διοικητικής απλούστευσης 7 προώθηση της εφαρμογής δράσεων για τη διευκόλυνση της μεταβίβασης επιχειρήσεων και τη χρήση της ρήτρας διατήρησης της κυριότητας.Α.4. Βελτίωση του πλαισίου για τη διενέργεια διεθνικών συναλλαγών εκ μέρους των ΜΜΕΠροώθηση της εφαρμογής εναλλακτικών μεθόδων επίλυσης των διαφορών που προκύπτουν από διεθνικές πράξεις μεταξύ επιχειρήσεων 7 τόνωση της χρήσης κατάλληλων νομικών μέσων για τις διεθνικές πράξεις των ΜΜΕ, και ιδίως του ΕΟΟΣ (Ευρωπαϊκός Όμιλος Οικονομικού Σκοπού) (σχέδιο REGIE).Β. ΒΕΛΤΙΩΣΗ ΤΟΥ ΧΡΗΜΑΤΟΟΙΚΟΝΟΜΙΚΟΥ ΠΕΡΙΒΑΛΛΟΝΤΟΣ ΤΩΝ ΕΠΙΧΕΙΡΗΣΕΩΝΒ.1. Βελτίωση της πρόσβασης σε δανειακούς χρηματοδοτικούς πόρουςΠροώθηση καινοτομικών πρακτικών στον τομέα της καλύτερης πρόσβασης των ΜΜΕ σε δανειακούς χρηματοδοτικούς πόρους (περιλαμβανομένης της πρόσβασης σε συστήματα αμοιβαίων εγγυήσεων και της υποστήριξης των εργασιών της στρογγυλής τράπεζας τραπεζιτών και ΜΜΕ).Β.2. Ενίσχυση των προσπαθειών για τη μείωση των προβλημάτων που δημιουργούν οι καθυστερήσεις πληρωμώνΕπίσπευση της υλοποίησης της σύστασης για τις καθυστερήσεις πληρωμών και πρόβλεψη της υποβολής περαιτέρω προτάσεων 7 παροχή υποστήριξης για την εφαρμογή δράσεων με στόχο τη βελτίωση των ικανοτήτων χρηματοοικονομικής διαχείρισης των ΜΜΕ, ιδίως στους τομείς της πληροφόρησης και της κατάρτισης, και προώθηση της χρήσης ολοκληρωμένου λογισμικού διαχείρισης ταμειακών ροών.Β.3. Διευκόλυνση της ανάπτυξης ειδικών χρηματοοικονομικών μέσωνΠροώθηση της ανάπτυξης ειδικών χρηματοδοτικών μέσων ιδιαίτερου ενδιαφέροντος για τις ΜΜΕ, και ιδίως του factoring - πρακτορεία επιχειρηματικών απαιτήσεων - και της ασφάλισης πιστώσεων.Β.4. Τόνωση της ανάπτυξης κεφαλαιαγορών για ταχέως αναπτυσσόμενες ΜΜΕ (περιλαμβανομένης της EASDAQ)Β.4α. Ανάλυση των ιδιαίτερων αναγκών των μικρών επιχειρήσεων και των βιοτεχνιών και των μέσων ικανοποίησης των αναγκών αυτώνΓ. ΠΑΡΟΧΗ ΥΠΟΣΤΗΡΙΞΗΣ ΣΤΙΣ ΜΜΕ ΠΡΟΚΕΙΜΕΝΟΥ ΝΑ ΔΩΣΟΥΝ ΕΥΡΩΠΑΪΚΟ ΚΑΙ ΔΙΕΘΝΗ ΠΡΟΣΑΝΑΤΟΛΙΣΜΟ ΣΤΙΣ ΣΤΡΑΤΗΓΙΚΕΣ ΤΟΥΣ, ΙΔΙΩΣ ΜΕΣΩ ΤΗΣ ΠΑΡΟΧΗΣ ΚΑΛΥΤΕΡΩΝ ΥΠΗΡΕΣΙΩΝ ΠΛΗΡΟΦΟΡΗΣΗΣΓ.1. Ανάπτυξη υπηρεσιών πληροφόρησης (τα Euro-Info-Centres ως «κέντρα πρώτης επαφής»)Καλύτερη πρόσβαση στην κοινοτική πληροφόρηση για τις επιχειρήσεις 7 ανάπτυξη του δικτύου των Euro-Info-Centres (Ευρωπαϊκά Κέντρα Πληροφόρησης) ως «κέντρων πρώτης επαφής», με διοχέτευση κάθε αιτήματος στον αρμόδιο φορέα παροχής υπηρεσιών 7 βελτίωση της σύνθεσης του δικτύου μέσω εφαρμογής των υφιστάμενων μεθόδων αξιολόγησης 7 περαιτέρω επαγγελματοποίηση της ενημερωτικής αποστολής του δικτύου, περιλαμβανομένης της ανάπτυξης δραστηριοτήτων πληροφόρησης ευρέος αντικτύπου, ιδίως όσον αφορά την πρόσβαση στα κοινοτικά προγράμματα, την εσωτερική αγορά, τη διεθνοποίηση, τα περιβαλλοντικά θέματα και τα θέματα σχετικά με την εισαγωγή του ενιαίου νομίσματος 7 διευκόλυνση της πρόσβασης των ΜΜΕ σε πληροφοριακά στοιχεία για την αγορά.Μεγιστοποίηση της αποτελεσματικής χρησιμοποίησης των δικτύων αυτών από κάθε είδους ΜΜΕ μέσα από τη βελτίωση ενίσχυσης της συνεργασίας, μεταξύ των δικτύων πληροφόρησης και των αναγνωρισμένων επαγγελματικών οργανώσεων που, παραδοσιακά, βρίσκονται εγγύτερα στις ΜΜΕ.Γ.2. Καλύτερη προβολή των δράσεων της πολιτικής υπέρ των ΜΜΕΓενική και κεντρικά σχεδιασμένη διεξαγωγή εκστρατειών προβολής σε συντονισμό με το δίκτυο ΕΚΠ 7 οργάνωση ευρωπαϊκών επιχειρηματικών εβδομάδων.Γ.3. Προώθηση της συνεργασίας μέσω δικτύων αναζήτησης επιχειρηματικών εταίρωνΠοιοτική βελτίωση και καθορισμός ενός προτύπου ποιότητας για την εμπιστευτική (BC-Net) και την μη εμπιστευτική (BRE) αναζήτηση επιχειρηματικών εταίρων.Γ.4. Προώθηση της ανάπτυξης άμεσων επαφών μέσω προγραμμάτων συνεργασίαςΣυνεχής ανάπτυξης μέσων που καθιστούν δυνατή την ανάπτυξη άμεσων επαφών μεταξύ επιχειρηματιών (προγράμματα Europartenariat και Interprise).Γ.5. Ανάπτυξη σχέσεων συνεργασίας στα πλαίσια συμβάσεων υπεργολαβίαςΕφαρμογή περαιτέρω δράσεων για την προώθηση της διεθνικής υπεργολαβίας.Γ.6. Προώθηση της πρόσβασης σε νέες αγορές και της διεθνούς εξάπλωσης των ΜΜΕΔοκιμαστική εφαρμογή καινοτομικών προσεγγίσεων, ιδίως διευκολύνοντας την πρόσβαση των ΜΜΕ σε νέες αγορές, και ενθάρρυνση της διεθνούς εξάπλωσής τους.Δ. ΕΝΙΣΧΥΣΗ ΤΗΣ ΑΝΤΑΓΩΝΙΣΤΙΚΟΤΗΤΑΣ ΤΩΝ ΜΜΕ ΚΑΙ ΒΕΛΤΙΩΣΗ ΤΗΣ ΠΡΟΣΒΑΣΗΣ ΤΟΥΣ ΣΤΗΝ ΕΡΕΥΝΑ, ΤΗΝ ΚΑΙΝΟΤΟΜΙΑ ΚΑΙ ΤΗΝ ΚΑΤΑΡΤΙΣΗΔ.1. Αύξηση του καινοτομικού δυναμικού των ΜΜΕΕντοπισμός των υφισταμένων αποτελεσματικότερων πρακτικών και πειραματική εφαρμογή συγκεκριμένων προσεγγίσεων μέσω πρότυπων δοκιμαστικών (πιλοτικών) δράσεων, ιδίως στους τομείς της παροχής υποστήριξης για τη δημιουργία επιχειρήσεων με αναπτυξιακό δυναμικό και νέων επιχειρήσεων τεχνολογικής βάσης. Ταχεία και ευρεία διάδοση των αποτελεσμάτων των πρότυπων δοκιμαστικών (πιλοτικών) δράσεων ως παραδείγματα πετυχημένων εμπειριών των επιχειρήσεων.Δ.2. Τόνωση της κατάρτισης σε θέματα διοίκησης επιχειρήσεωνΠαροχή βοήθειας για τον εντοπισμό και τη δοκιμαστική εφαρμογή θετικών προσεγγίσεων στον τομέα της κατάρτισης σε θέματα διοίκησης επιχειρήσεων και στον τομέα της παροχής κατάλληλων συμβουλών και πληροφοριών στις ΜΜΕ (κυρίως μέσω πρότυπων δοκιμαστικών - πιλοτικών - σχεδίων).Δ.3. Προσαρμογή στις περιβαλλοντικές απαιτήσειςΔ.3α. Ενίσχυση της παροχής συμβουλευτικής βοήθειας προς τις ΜΜΕΕ. ΠΡΟΩΘΗΣΗ ΤΗΣ ΕΠΙΧΕΙΡΗΜΑΤΙΚΗΣ ΠΡΩΤΟΒΟΥΛΙΑΣ ΚΑΙ ΥΠΟΣΤΗΡΙΞΗ ΕΙΔΙΚΩΝ ΟΜΑΔΩΝ - ΣΤΟΧΩΝΕ.1. «Επιχειρηματική κουλτούρα» και επιχειρηματική πρωτοβουλία (επιχειρηματικό πνεύμα)Τόνωση της ανταλλαγής αποτελεσματικών πρακτικών και υποστήριξη του εντοπισμού ιδιαίτερα δυναμικών επιχειρηματιών.Ε.2. Βιοτεχνικές, πολύ μικρές και μικρές επιχειρήσειςΕφαρμογή πρότυπων δοκιμαστικών (πιλοτικών) σχεδίων που θα επιτρέψουν στις επιχειρήσεις αυτές να προσαρμοστούν στις διαρθρωτικές μεταβολές, να ενταχθούν αποτελεσματικότερα στην ενιαία αγορά και να αντλήσουν οφέλη από τις ευκαιρίες που προσφέρει η αγορά αυτή, περιλαμβανομένων των τομέων της τυποποίησης, της πιστοποίησης, της περιβαλλοντικής και ποιοτικής διαχείρισης.Ε.3. Επιχειρήσεις του εμπορίου και της διανομήςΔιευκόλυνση της διαδικασίας προσαρμογής των εμπορικών επιχειρήσεων στην ενιαία αγορά και τις διαρθρωτικές μεταβολές, ιδίως μέσω της χρήσης νέων τεχνολογιών (COMMERCE 2000), προώθηση της συνεργασίας μεταξύ ΜΜΕ, διάδοση των αποτελεσμάτων, πρότυπων δοκιμαστικών (πιλοτικών) προγραμμάτων. Εξασφάλιση της ενδεδειγμένης συνέχειας στην Πράσινη Βίβλο για το εμπόριο και τη διανομή.Ε.4. Γυναίκες και νεαροί επιχειρηματίες 7 επιχειρήσεις που ανήκουν σε μειονότητεςΕντοπισμός των ειδικών προβλημάτων που αντιμετωπίζουν οι γυναίκες και οι νεαροί επιχειρηματίες, καθώς επίσης και οι μικρές επιχειρήσεις που ανήκουν σε μειονότητες, και παροχή υποστήριξης για την εξεύρεση καινοτομικών λύσεων. Βελτίωση της θέσης των συζύγων που εργάζονται στην ίδια επιχείρηση.ΧΑΡΑΞΗ ΠΟΛΙΤΙΚΗΣ ΚΑΙ ΒΕΛΤΙΩΣΗ ΤΩΝ ΓΝΩΣΕΩΝ ΓΙΑ ΤΙΣ ΜΜΕΒελτίωση των στατιστικών για τις ΜΜΕ, χωρίς αύξηση του φόρτου των επιχειρήσεων 7 ευρωπαϊκό παρατηρητήριο για τις ΜΜΕ 7 μελέτες 7 δημιουργία βάσης δεδομένων σχετικά με τα μέτρα υπέρ των ΜΜΕ 7 αξιολόγηση των δράσεων που εφαρμόζονται σήμερα και υποβολή προτάσεων για νέα κοινοτικά μέτρα σε τομείς που επηρεάζουν τις επιχειρήσεις.